Diari Oficial de la Generalitat Valenciana


Sumari del DOGV 8076, del 04-07-2017 (2017/6008)

Convocatòria pública de selecció d'empreses per al desenvolupament de diagnòstics a pimes turístiques en el marc del Programa de competitivitat turística, finançat pel Fons Europeu de Desenvolupament Regional (FEDER) de la Unió Europea i per l'Agència Valenciana de Turisme en el marc del Programa ACCETUR.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6008


Data del document
:   29-06-2017

Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Anàlisi jurídica

 Descriptors 

:   * ajuda pública

Convocatòria pública de selecció d'empreses per al desenvolupament de diagnòstics a pimes turístiques en el marc del Programa de competitivitat turística, finançat pel Fons Europeu de Desenvolupament Regional (FEDER) de la Unió Europea i per l'Agència Valenciana de Turisme en el marc del Programa ACCETUR. [2017/6008]  
La Cambra Oficial de Comerç, Indústria, Serveis i Navegació d'Alacant anuncia l'obertura de convocatòria que té com a objecte la selecció d'empreses per al desenvolupament de diagnòstics a pimes turístiques en el marc del Programa de competitivitat turística, finançat pel Fons Europeu de Desenvolupament Regional (FEDER) de la Unió Europea i per l'Agència Valenciana de Turisme en el marc del Programa ACCETUR.  
  
Primer. Destinataris  
Pimes o empreses autònomes de la província d'Alacant que estiga donada d'alta en el IAE, sense perjuí del ple respecte al que disposen els reglaments o directives comunitàries especials establits en el marc del Tractat Constitutiu de la Comunitat Europea.  
Queden excloses, en tots els casos, les empreses que operen en els sectors de la pesca, l'agricultura, el carbó i la producció primària dels productes agrícoles que figuren en l'annex 1 del Tractat de la Comunitat Europea.  
  
Segon. Objecte  
L'objecte de la convocatòria és promoure la participació de les pimes turístiques de la demarcació cameral de la Cambra de Comerç d'Alacant en l'actuació de diagnòstics a les pimes turístiques dins del Programa de competitivitat turística. Aquesta actuació té com a objectiu principal contribuir a la millora de la competitivitat de les empreses turístiques, per mitjà de la realització de diagnòstics individualitzats i informe de recomanacions de millora, a fi d'impulsar l'adopció per part d'aquests de metodologies i solucions que permeten millorar la seua situació competitiva.  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra d'Alacant. A més pot consultar-se a través de la web www.camaralicante.com.  
  
Quart. Quantia  
La quantia màxima fixada per a la realització de diagnòstics de turisme en el marc d'aquesta convocatòria és de 1.200 euros. Aquest import serà cofinançat en un percentatge del 50 % amb càrrec a fons FEDER de la Unió Europea, a través del Programa operatiu Creixement Intel·ligent 2014-2020 i la quantitat restant serà finançada per l'Agència Valenciana de Turisme en el marc del Programa ACCETUR.  
  
Cinqué. Termini de presentació de sol·licituds  
Les empreses podran presentar la seua sol·licitud una vegada transcorreguts deu dies hàbils des de l'endemà de la publicació de la present convocatòria i fins al dia 15 d'octubre de 2017, sent les 14.00 hores l'hora límit de presentació, o fins a esgotar pressupost.  
  
Alacant, 29 de juny de 2017.- El secretari general: Andrés Sevila Castelló.